title: Komisjoni rakendusmäärus (EL) 2021/898, 28. mai 2021, millega registreeritakse kaitstud päritolunimetuste ja kaitstud geograafiliste tähiste registris nimetus „Salată cu icre de știucă de Tulcea“ (KGT)

text:
                  4.6.2021

                  ET

                  Euroopa Liidu Teataja

                  L 197/67

         KOMISJONI RAKENDUSMÄÄRUS (EL) 2021/898,
         28. mai 2021,
         millega registreeritakse kaitstud päritolunimetuste ja kaitstud geograafiliste tähiste registris nimetus „Salată cu icre de știucă de Tulcea“ (KGT)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Vastavalt määruse (EL) nr 1151/2012 artikli 50 lõike 2 punktile a avaldati Euroopa Liidu Teatajas Rumeenia taotlus registreerida nimetus „Salată cu icre de știucă de Tulcea“ (2).

                     (2)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks nimetus „Salată cu icre de știucă de Tulcea“ registreerida,

               ON VASTU VÕTNUD KÄESOLEVA MÄÄRUSE:

            Artikkel 1
            Nimetus „Salată cu icre de știucă de Tulcea“ (KGT) registreeritakse.
            Esimeses lõigus osutatud nimetus määratletakse komisjoni rakendusmääruse (EL) nr 668/2014 (3) XI lisas esitatud klassi 1.7 „värske kala, molluskid ja koorikloomad ning neist valmistatud tooted“ kuuluva tootena.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 28. mai 2021

                  Komisjoni nimel

                  presidendi eest

                  komisjoni liige

               Janusz WOJCIECHOWSKI

            (1)  ELT L 343, 14.12.2012, lk 1.

            (2)  ELT C 39, 4.2.2021, lk 26.

            (3)  Komisjoni 13. juuni 2014. aasta rakendusmäärus (EL) nr 668/2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).


title: Komisjoni rakendusmäärus (EL) 2021/900, 3. juuni 2021, millega lubatakse vastavalt Euroopa Parlamendi ja nõukogu määrusele (EL) 2015/2283 muuta uuendtoidu galaktooligosahhariidi kasutustingimusi ning muudetakse komisjoni rakendusmäärust (EL) 2017/2470 (EMPs kohaldatav tekst)

text:
                  4.6.2021

                  ET

                  Euroopa Liidu Teataja

                  L 197/71

         KOMISJONI RAKENDUSMÄÄRUS (EL) 2021/900,
         3. juuni 2021,
         millega lubatakse vastavalt Euroopa Parlamendi ja nõukogu määrusele (EL) 2015/2283 muuta uuendtoidu galaktooligosahhariidi kasutustingimusi ning muudetakse komisjoni rakendusmäärust (EL) 2017/2470
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. novembri 2015. aasta määrust (EL) 2015/2283, mis käsitleb uuendtoitu, millega muudetakse Euroopa Parlamendi ja nõukogu määrust (EL) nr 1169/2011 ning tunnistatakse kehtetuks Euroopa Parlamendi ja nõukogu määrus (EÜ) nr 258/97 ja komisjoni määrus (EÜ) nr 1852/2001, (1) eriti selle artiklit 12,
         ning arvestades järgmist:

                     (1)

                     Määruses (EL) 2015/2283 on sätestatud, et liidus võib turule lasta ainult loa saanud ja liidu loetellu kantud uuendtoitu.

                     (2)

                     Vastavalt määruse (EL) 2015/2283 artiklile 8 võeti vastu komisjoni rakendusmäärus (EL) 2017/2470, (2) millega kehtestatakse liidus lubatud uuendtoitude loetelu.

                     (3)

                     20. jaanuaril 2014 teatas äriühing Yakult Pharmaceutical Industry Co., Ltd. Euroopa Parlamendi ja nõukogu määruse (EÜ) nr 258/97 (3) artikli 5 kohaselt oma kavatsusest lasta mitmes toidus, sealhulgas imiku piimasegus ja jätkupiimasegus, nagu on määratletud Euroopa Parlamendi ja nõukogu määruses (EL) nr 609/2013, (4) kasutatava uuendtoiduna turule galaktooligosahhariid. Seepärast lisati galaktooligosahhariid liidu uuendtoitude loetellu.

                     (4)

                     3. märtsil 2020 esitas äriühing Yakult Pharmaceutical Industry Co., Ltd. (edaspidi „taotleja“) komisjonile määruse (EL) 2015/2283 artikli 10 lõike 1 kohase taotluse muuta uuendtoidu galaktooligosahhariidi kasutustingimusi. Taotleja palus suurendada uuendtoidu galaktooligosahhariidi piirnormi üldelanikkonnale ettenähtud toidulisandite puhul väärtuselt 0,333 kg galaktooligosahhariidi 1 kg toidulisandi kohta (33,3 %) väärtusele 0,450 kg galaktooligosahhariidi 1 kg toidulisandi kohta (45,0 %). Taotluse menetlemise ajal nõustus taotleja imikud ja väikelapsed taotlusest välja jätma.

                     (5)

                     Vastavalt määruse (EL) 2015/2283 artikli 10 lõikele 3 konsulteeris komisjon 18. juunil 2020 Euroopa Toiduohutusametiga (edaspidi „toiduohutusamet“) ja palus esitada teadusliku arvamuse galaktooligosahhariidi kui uuendtoidu kasutustingimuste muutmise hindamise põhjal.

                     (6)

                     17. detsembril 2020 võttis toiduohutusamet vastu teadusliku arvamuse „Safety of a change in the conditions of use of galacto-oligosaccharides as a novel food ingredient in food supplements pursuant to Regulation (EU) 2015/2283“ (määruse (EL) 2015/2283 kohane arvamus galaktooligosahhariidide kui uuendtoidu toidulisandites kasutamise tingimuste muutmise ohutuse kohta) (5). Arvamus on kooskõlas määruse (EL) 2015/2283 artiklis 11 sätestatud nõuetega.

                     (7)

                     Toiduohutusamet jõudis oma arvamuses järeldusele, et toidulisandites uuendtoiduna kasutatava galaktooligosahhariidi piirnormi kavandatud suurendamine on kasutustingimuste kavandatud muutmise korral ohutu.

                     (8)

                     Toiduohutusameti arvamus annab piisavalt alust arvata, et üldelanikkonna, välja arvatud imikute ja väikelaste jaoks kavandatud kasutustingimuste korral vastab galaktooligosahhariid määruse (EL) 2015/2283 artikli 12 lõikele 1.

                     (9)

                     Seetõttu tuleks määruse (EL) 2017/2470 lisa vastavalt muuta.

                     (10)

                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1

               1.   Määruse (EL) 2015/2283 artikli 6 kohase liidus lubatud uuendtoitude loetelu kannet, mis on esitatud rakendusmääruse (EL) 2017/2470 lisas ja milles käsitletakse uuendtoitu galaktooligosahhariidi, muudetakse vastavalt käesoleva määruse lisale.

               2.   Lõikes 1 osutatud kanne liidu loetelus hõlmab käesoleva määruse lisas sätestatud kasutustingimusi ja märgistamisnõudeid.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 3. juuni 2021

                  Komisjoni nimel

                  president

               Ursula VON DER LEYEN

            (1)  ELT L 327, 11.12.2015, lk 1.

            (2)  Komisjoni 20. detsembri 2017. aasta rakendusmäärus (EL) 2017/2470, millega vastavalt Euroopa Parlamendi ja nõukogu määrusele (EL) 2015/2283 uuendtoidu kohta kehtestatakse liidu uuendtoitude loetelu (ELT L 351, 30.12.2017, lk 72).

            (3)  Euroopa Parlamendi ja nõukogu 27. jaanuari 1997. aasta määrus (EÜ) nr 258/97 uuendtoidu ja toidu uuendkoostisosade kohta (EÜT L 43, 14.2.1997, lk 1).

            (4)  Euroopa Parlamendi ja nõukogu 12. juuni 2013. aasta määrus (EL) nr 609/2013 imikute ja väikelaste toidu, meditsiinilisel näidustusel kasutamiseks ettenähtud toidu ning kehakaalu alandamiseks ettenähtud päevase toidu asendajate kohta, millega tunnistatakse kehtetuks nõukogu direktiiv 92/52/EMÜ, komisjoni direktiivid 96/8/EÜ, 1999/21/EÜ, 2006/125/EÜ ja 2006/141/EÜ, Euroopa Parlamendi ja nõukogu direktiiv 2009/39/EÜ ning komisjoni määrused (EÜ) nr 41/2009 ja (EÜ) nr 953/2009 (ELT L 181, 29.6.2013, lk 35).

            (5)  EFSA Journal 2021; 19(1):6384.

            LISA
            Rakendusmääruse (EL) 2017/2470 lisa tabelis 1 („Lubatud uuendtoidud“) asendatakse galaktooligosahhariidi käsitlev kanne järgmisega:

                              Lubatud uuendtoit

                              Uuendtoidu kasutamise tingimused

                              Täiendavad märgistuse erinõuded

                              Muud nõuded

                           „Galaktooligosahhariid

                                 Määratud toidugrupp

                                 Piirnorm (väljendatud galaktooligosahhariidi ja lõpptoote massisuhtena (kg/kg))

                           Toidulisandid, nagu määratletud direktiivis 2002/46/EÜ

                           0,333

                           Toidulisandid, nagu määratletud direktiivis 2002/46/EÜ, välja arvatud imikutele ja väikelastele ettenähtud toidulisandid

                           0,450 (vastab 5,4 g galaktooligosahhariidile ühes portsjonis; maksimaalselt 3 portsjonit päevas ehk kuni 16,2 g uuendtoitu päevas)

                           Piim

                           0,020

                           Piimajoogid

                           0,030

                           Toidukorra toidu asendaja kehakaalu alandamise eesmärgil (joogina)

                           0,020

                           Piimatoodete analoogide joogid

                           0,020

                           Jogurt

                           0,033

                           Piimatootepõhised desserdid

                           0,043

                           Külmutatud piimadesserdid

                           0,043

                           Puuvilja- või marja- ja energiajoogid

                           0,021

                           Imiku toidukorra toidu asendamise joogid

                           0,012

                           Väikelaste mahl

                           0,025

                           Väikelaste joogijogurt

                           0,024

                           Väikelaste dessert

                           0,027

                           Väikelaste suupiste

                           0,143

                           Väikelaste teraviljatooted

                           0,027

                           Eelkõige sportlastele intensiivsest lihaste tööst tingitud energiakao korvamiseks ette nähtud joogid

                           0,013

                           Mahl

                           0,021

                           Puuvilja- või marjapiruka täidis

                           0,059

                           Puuvilja- või marjavalmistised

                           0,125

                           Batoonid

                           0,125

                           Teraviljatooted

                           0,125

                           Imiku piimasegu ja jätkupiimasegu, nagu määratletud määruses (EL) nr 609/2013

                           0,008“


title: Komisjoni rakendusmäärus (EL) 2021/901, 3. juuni 2021, millega parandatakse rakendusmääruse (EL) 2019/2072 (millega kehtestatakse ühetaolised tingimused Euroopa Parlamendi ja nõukogu määruse (EL) 2016/2031 rakendamiseks seoses taimekahjustajatevastaste kaitsemeetmetega) rootsikeelset versiooni

text:
                  4.6.2021

                  ET

                  Euroopa Liidu Teataja

                  L 197/75

         KOMISJONI RAKENDUSMÄÄRUS (EL) 2021/901,
         3. juuni 2021,
         millega parandatakse rakendusmääruse (EL) 2019/2072 (millega kehtestatakse ühetaolised tingimused Euroopa Parlamendi ja nõukogu määruse (EL) 2016/2031 rakendamiseks seoses taimekahjustajatevastaste kaitsemeetmetega) rootsikeelset versiooni
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 26. oktoobri 2016. aasta määrust (EL) 2016/2031, mis käsitleb taimekahjustajatevastaseid kaitsemeetmeid, millega muudetakse Euroopa Parlamendi ja nõukogu määruseid (EL) nr 228/2013, (EL) nr 652/2014 ja (EL) nr 1143/2014 ning millega tunnistatakse kehtetuks nõukogu direktiivid 69/464/EMÜ, 74/647/EMÜ, 93/85/EMÜ, 98/57/EÜ, 2000/29/EÜ, 2006/91/EÜ ja 2007/33/EÜ, (1) eriti selle artikli 41 lõiget 2 ja artikli 72 lõiget 1,
         ning arvestades järgmist:

                     (1)

                     Komisjoni rakendusmääruse (EL) 2019/2072 (2) rootsikeelses versioonis on VII lisa punktides 65 ja 68 vead seoses tingimustega, mis peavad olema täidetud teatavate taimede või taimsete saaduste sissetoomisel liitu, ning XI lisa A osa punktis 12 seoses viitega ühele taimele.

                     (2)

                     Seepärast tuleks rakendusmääruse (EL) 2019/2072 rootsikeelset versiooni vastavalt parandada. Muudes keeleversioonides ei ole vaja parandusi teha.

                     (3)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1

               (ei puuduta eestikeelset versiooni)

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 3. juuni 2021

                  Komisjoni nimel

                  president

               Ursula VON DER LEYEN

            (1)  ELT L 317, 23.11.2016, lk 4.

            (2)  Komisjoni 28. novembri 2019. aasta rakendusmäärus (EL) 2019/2072, millega kehtestatakse ühetaolised tingimused Euroopa Parlamendi ja nõukogu määruse (EL) 2016/2031 rakendamiseks seoses taimekahjustajatevastaste kaitsemeetmetega ning tunnistatakse kehtetuks komisjoni määrus (EÜ) nr 690/2008 ja muudetakse komisjoni rakendusmäärust (EL) 2018/2019 (ELT L 319, 10.12.2019, lk 1).